**Ministru kabineta noteikumu projekta**

**„Grozījums Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” sākotnējās ietekmes novērtējuma ziņojums (anotācija**)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru prezidenta 2011.gada 18.janvāra rezolūcija Nr.90/SAN-41. Ministru kabineta 2011.gada 22.februāra sēdes protokollēmuma Nr.11 41.§ 12.punkts, kurā Kultūras ministrijai uzdots sagatavot un noteiktā kārtībā līdz 2011.gada 1.martam iesniegt Ministru kabinetā grozījumu projektu Ministru kabineta 2003.gada 29.aprīļa noteikumos Nr.241 "Kultūras ministrijas nolikums". |
|  2. |  Pašreizējā situācija un problēmas | 1. Ministru kabineta 2010.gada 7.decembra sēdē tika izskatīta Tieslietu ministrijas sagatavotā informācija par sabiedrības integrācijas funkciju nodošanu Kultūras ministrijai un Iekšlietu ministrijai, Ministru kabineta sēdes protokollēmuma Nr.71 44.§ 2.punkts paredz Tieslietu ministrijai nodot un Kultūras ministrijai pārņemt no 2011.gada 1.janvāra valsts politikas izstrādi sabiedrības integrācijas jomā, kā arī tās īstenošanas organizēšanu un koordinēšanu – sekmēt pilsoniskās sabiedrības attīstību, starpkultūru dialogu, kā arī ārējos normatīvajos aktos noteikto uzdevumu izpildi saistībā ar Sabiedrības integrācijas fondu. Tāpat, saskaņā ar protokollēmumu Iekšlietu ministrijai no 2011.gada 1.jūnija bija paredzēts nodot imigrantu integrācijas politikas izstrādi un īstenošanu un Eiropas Trešo valstu valstspiederīgo integrācijas fonda pārraudzības funkcijas īstenošanu.
2. Izvērtējot ministru prezidenta 2011.gada 18.janvāra rezolūciju Nr.90/SAN-41, Ministru kabineta 2011.gada 22.februāra sēdes protokollēmuma Nr.11 41.§ 2. un 3.punktā noteikts Tieslietu ministrijai nodot un Kultūras ministrijai no 2011.gada 1.aprīļa pārņemt šādas sabiedrības integrācijas funkcijas kompetences:

 2.1. imigrantu integrācijas politikas izstrāde un īstenošana; 2.2. Eiropas trešo valstu valstspiederīgo integrācijas fonda vadošās iestādes funkcijas īstenošana.  Līdz ar minēto noteikumu stāšanos spēkā tiks nodrošināta vienota pieeja integrācijas politikas jautājumu risināšanai. |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Projekts paredz izdarīt grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”, paredzot Kultūras ministrijai jaunus uzdevumus, kas saistīti ar – sabiedrības integrācijas funkcijas īstenošanu.  |
|  5. |  Projekta izstrādē iesaistītās institūcijas | Kultūras ministrija. |
|  6. |  Iemesli, kādēļ netika nodrošināta sabiedrības līdzdalība | Regulējums nosaka funkciju sadalījumu starp ministrijām un tiešā veidā neskar sabiedrību.  |
|  7. |  Cita informācija |  Nav |

Anotācijas II. -VII sadaļa – nav attiecināms.

Kultūras ministre S.Ēlerte

Vīza: Valsts sekretāre S.Zvidriņa

23.03.2011.

325

D.Āboliņa

67330267Daina.Abolina@km.gov.lv